T-shirt One of a Kind (light pink stripe)
van 8,99 voor 4,50 Bestel nu
Top You Make me Smile (pink)
Broek You Make me Smile (navy dots)
van 20,99 voor 10,50 Bestel nu
Jurk Enjoy the Little Things (navy/white stripe)
Broek Enjoy the Little Things (navy/white stripe)
van 42,99 voor 21,50 Bestel nu Lpn To Rn Online Okmulgee OK 74447
Home > Lpn To Rn Online Okmulgee OK 74447
Practical Nursing Programs in Foss OK 73647
Practical Nursing Programs in Copan OK 74022
Practical Nursing Programs in Cameron OK 74932
Practical Nursing Programs in Lane OK 74555
Practical Nursing Programs in Hominy OK 74035 Die Pienk Zuit: January 2007
Slag die kalf
Minter "die skaap het nog so 'n uurtjie nodig" Nel is terug in die land. Slag die vetgemaakte kalf, want die verlore seun het huis toe gekom.
Posted by Pienk Zuit at 09:39 No comments: Links to this post
'n Trui vir dorothy
Indoors, woman are useful - even pleasant.
Posted by Pienk Zuit at 04:43 4 comments: Links to this post
Gedurende my sewe jaar as student op universiteit, en veral die eerste 5 jaar daarvan, was my watergat van keuse op Stellenbosch 'n plek genaamd Finlay's Wine Bar, of Die Fin vir kort. Dit was ook die watergat van keuse van meeste van my mede koshuis inwoners, wat waarskynlik daartoe bygedra het dat dit my gunsteling ook was.
Vir die wat nie Die Fin geken het nie is 'n kort beskrywing dalk in orde. Verbeel jou iemand bou 'n lang kroegtoonbank in die lengte van jou ouma se plaashuis se gang af, plaas drank aan die een kant en stoeltjies aan die ander kant. Aan die (baie nou) kant met die stoeltjies staan die die who's who van Stellenbosch rugblyklub, saam met almal wat saam met hulle gesien wil word, en wuif (semi-onsuksesvol) om een van die 3 kroegmanne se aandag te kry bo die klipharde treffers wat pomp oor die luidsprekers. Sommige klante word egter wel flink gehelp, waarskynlik omdat hulle mede koshuisinwoners van die kroegmanne is.
Gestel nou jy en 'n paar vriende geniet 'n aandjie uit in hierdie gang met harde musiek, wanneer 'n groep aantreklike dames langs julle kom stelling inneem. Jy knoop 'n geselsie aan met een van hulle, wat min of meer so iets gaan:
Jy : "Hi, jy's mos **** se kamermaat. Wat is jou naam nou weer?"
Sy : "Chrizelle"
Jy : "Estelle?"
Sy : "Nee, CHRIzelle"
Jy : "Sonel?"
Jy : "O, ok."
Jou vriend wat langs jou staan : "Wat's haar naam nou weer?"
Jy : "Nee hel, ek weet nie. Maar ek dink sy wil iets bestel."
Chrizelle is 'n tipiese voorbeeld van 'n Finlay's naam. Een van daardie name wat 'n meisie maar so hard as wat sy kan vir jou kan skree in Finlay's, jy sal dit nooit reg gehoor kry nie. Dit gebeur omdat jou brein slegs sporadies klanke bo die pompende treffers as toevoer ontvang, en die res van die woorde moet raai. Vir die grootste dele van gesprekke is dit nie te moeilik nie (in elk geval nie die tipe gesprekke wat in Finlay's gevoer is nie), maar wanneer 'n meisie tevergeefs haar volksvreemde naam in jou oor probeer bulder werk daardie proses van herkenning net nie meer nie.
Finlay's bestaan nie meer nie. Maar ek sien in my geestesoog hoe 'n jong man oor 18 jaar 'n geselsie aanknoop met Chrizette Cloete-Els in 'n watergat in Tshwane, en die gesprek op die ou end eindig met:
"Wat is haar naam?"
"Nee hel, ek weet nie, maar sy's glo 'n sl"
Posted by Pienk Zuit at 02:36 5 comments: Links to this post
Tshepo Legodi maak uit
Tshepo Legodi is duidelik iemand wat uitmaak ("he gets it"). Met die groot geraas en verontwaardigheid wat gevolg het na die ou S.A. vlae wat gewaai het by die Bokke se toetse op Twickenham, kom dit toe uit dat daar 'n swart man was wat die vlag geswaai het. Wat dit natuurlik bitter ongemaklik gemaak het vir die mense wat summier die ou-vlag-swaaiers afgemaak het as rassiste. Hopelik het daardie mense toe bietjie verder gedink : dalk was daar 'n ander rede hoekom party mense die vlag swaai as rassisme. Dalk is dit hoekom vryheid van spraak so belangrik is.
Nou kom dit uit dat die swart man met die vlag se naam Tshepo Legodi is, en dat hy die ou vlag gewaai het vir eenheid onder S.A.-ners (dankie news24.com). Waarskynlik was van mense met die ou vlag rassiste, en het hulle dit gewaai om uitdagend en uittartend te wees, maar dit maak Tshepo se ou vlag net soveel meer simbolies van eenheid, en ontlont hulle uitdagende houding op die beste moontlike manier.
"You could say that I did it for unity.
"I don't carry a chip (on his shoulder) and I don't dwell on the past.
"I think that if people reach a point where they can accept the past, it will no longer be able to cause hurt.
"The apartheid years were bad, but I'm not going to pretend it never happened.
"The old flag is part of my history, too. What are we going to tell our grandchildren one day?
"I'd like to be able to show them that I've moved on."
"I think most of them saw the humour in it. And, why not? I think South Africans should take care not to be overly sensitive.
"The old flag, in its day, represented the entire South Africa and not everyone was racist, by any means.
"They were proud South Africans, who are now just as proud of their new flag."
"I actually had both flags there. A black man with the old flag and the new flag - what better symbol of unity can there be?"
Is dit al te laat om hierdie ou die volgende president te maak?
Legodi in sy eie woorde (danksy www.rugby365.com).
Posted by Pienk Zuit at 08:11 7 comments: Links to this post
Super Hero en Super Villain
Adam vra watter super hero en super villain jy is. Antwoord:
Posted by Pienk Zuit at 11:18 3 comments: Links to this post
Letterlik of figuurlik
As dit te klein is om te lees, click daarop om die oorspronklike te sien.
Posted by Pienk Zuit at 04:55 2 comments: Links to this post
Danksy Do Kwang se skakel na Wikipedia het ek meer gelees oor die reuse van Genesis 6 (bekend as Nephilim). Dit lyk of daar 2 of 3 teorië is wat probeer verduidelik waar hulle vandaan kom:
1. Hulle is die nageslag van engele en menslike vrouens.
2. Hulle is die nageslag van Set (Adam en Eva se 3rde seun).
3. Hulle is die nageslag van Konings (prominente manne) van die tyd.
Klaarblyklik het o.a. die Mormone besluit punt 2 is die waarheid, terwyl sommige ortodokse Jode punt 3 aanhang. Nou wonder ek oor 2 goed:
1. Wat word ons N.G. dominees in die Kweek geleer?
2. Het iemand al ooit in die geskiedenis van die N.G. Kerk oor hierdie reuse gepreek?
Posted by Pienk Zuit at 10:07 7 comments: Links to this post
8 Januarie 2000
(foto by cricinfo.com gekry)
Vandag, 7 jaar gelede het Engeland die laaste toets in die reeks gewen nadat Hansie Cronje en Nasser Hussain elk 'n kolfbeurt opgegee het om 'n uitslag in die toets te probeer verseker.
Ek lees nou die boek '...And Nothing But The Truth'? deur Deon Gouws. Nogal interessant om na 'n paar jaar weer te dink oor daardie tyd, hoe mens gevoel het oor al die stories en aan wie se kant jy was.
NS - Ek het onlangs verneem daardie allemansvriend Prof het kontak met einste Deon Gouws. Dalk kan Prof hom oorreed om 'n virtuele "book signing" te doen, waar ons vrae oor krieket, finansies en die weer in Londen aan hom kan stel.
Posted by Pienk Zuit at 01:50 No comments: Links to this post
Ek het onlangs weer 'n slag Genesis van voor af begin lees. Hoofstukke 1 tot 11 het my baie aan die dink gesit, oor waar die verhale vandaan kom, en hoeveel daarvan letterlik so gebeur het.
Neem Noag as voorbeeld. Dis tog sekerlik nie waar dat die HELE Aarde oorstroom het nie, so was dit net 'n lokale vloed, of is dit 'n verhaal soos Adam en Eva wat nie noodwendig eens gebeur het nie, maar 'n boodskap wil bring (ek weet daar is baie mense wat sommer al op die Adam en Eva punt met my sal stry)?
En wat van dele soos Genesis 6 (hierdie kom uit die ou vertaling):
In dié dae was die reuse op die aarde, en ook daarna, toe die seuns van God by die dogters van die mense ingegaan en dié vir hulle kinders gebaar het. Dit is die geweldiges uit die ou tyd, die manne van naam.
Reuse wat kinders is van hemelwesens (seuns van God in die ou vertaling)!? Wie's hierdie hemelwesens? Dit klink soos een of ander Griekse verhaal uit die mitologie.
Genesis 10: 20-27 (Noga en sy wingerd) lyk ook bietjie soos 'n storie wat jare later opgemaak is om haat te stook teen die mense van Kanaän.
Dis asof die verhale van Genesis 1-11 lees soos daardie kinderverhale wat eindig met iets soos "en dis hoe dit gekom het dat hasie se stert so kort is". Die boodskap daar agter is duidelik, maar is die stories nie dalk aangedik en aangepas soos hulle oor die eeue vertel is, juis om die boodskap duideliker te maak nie?
Of is ek heeltemal buite orde en dink ek te veel hieroor?
Posted by Pienk Zuit at 11:37 13 comments: Links to this post
Ek kry altyd 'n soort lekker (waaroor ek soms later skaam is) as grootbek onderpresteerders op hulle plek gesit word. Daarom het ek nogal lekker gekry toe Engeland se MBE draende krieketspan met 'n 5-0 uitslag weer op hulle plek gesit is, al is dit deur 'n klomp ander grootbekke soos Australië.
Die 2 snaakste goed wat ek daar rondom gehoor het is Kevin Pietersen se bynaam : Figjam (Fuck, I'm Good, Just Ask Me), en Geoff Boycott (wat bietjie meer as net een reeks om die As gewen het om sy MBE te verdien) wat af gegaan het oor hoe belaglik dit is dat die hele Englese span MBEs gekry het na hulle oorwinning in 2005: "I feel so bad about mine I'm going to tie it round my cat. It doesn't mean anything anymore. It's a joke."
Posted by Pienk Zuit at 03:37 4 comments: Links to this post
Mag mens boeke van korrupte skrywers lees?
Ek het die vakansie 2 Jeffrey Archer boeke gelees, en beide geniet. Is dit verkeerd om van die boeke te hou as ek van baie min van hom as persoon dink?
Ek is nog nie heeltemal terug nie, maar as ek nog lesers oor het, volgende week sal Pienk Zuit weer in volle swang wees.
Posted by Pienk Zuit at 11:00 10 comments: Links to this post